CELEX: 62005CJ0219
Неизпълнение на задължение от държава-членка
Директива 91/271/ЕИО
Замърсяване и увреждане
Пречистване на градските отпадъчни води
Агломерация Sueca, нейните крайбрежни райони и някои общини на La Ribera
Изливане в чувствителна зона без обработка

Неизпълнение на задължения от държава-членка — Нарушение на член 3, член 4 и член 5, параграф 2 от Директива 91/271/ЕИО на
Съвета от 21 май 1991 година за пречистването на градските отпадъчни води (ОВ L 135, стр. 40; Специално издание на български
език, 2007 г., глава 15, том 21, стр. 43) — Градските отпадъчни води на Sueca, на крайбрежните ѝ агломерации и на някои общини
на Ribera — Изливане в чувствителна зона без съответна обработка.
Диспозитив
1)
Като не е взело необходимите мерки, за да осигури до 31 декември 1998 г. градските отпадъчни води на агломерацията Sueca,
на крайбрежните ѝ райони (El Perelló, Les Palmeres, Mareny de Barrequetes, Playa del Rey и Boga de Mar), както и на някои
общини в областта Ribera (Benifaió, Sollana и Almussafes) да са подходящо обработени преди тяхното заустване в зона, идентифицирана
като чувствителна, Кралство Испания не е изпълнило задълженията си по член 3, параграф 1, втора алинея и по член 5, параграф 2
от Директива 91/271/ЕИО на Съвета от 21 май 1991 година за пречистването на градските отпадъчни води, като последната разпоредба
се разглежда във връзка с член 4, параграф 4 от тази Директива.
2)
Осъжда Кралство Испания да заплати съдебните разноски.